Uus Kortsleht on lõpuks ilmunud.  See number tuli raskemalt kui ükski varasem. Eks seda näitab ka esikaanel olev kiri november 2007 - lehel, mille ilmaletulek sügavale jõulukuusse nihkus. Muret oli niisiis küllaga. Minul eriti, keda selle numbri puhul uhkelt  tegevtoimetajaks tituleeriti. Kuigi minu panus kindlasti kõige olulisem polnud.  Olen tulemusega üpris rahul ja enda üle veidi uhke ka. Kehva suhtleja ja konfliktse inimesena olen väheste oluliste asjade juures saanud olla. Iga päev suurendab minus kurbust selle tee üle, millele ametlik erakond suundub. Ja ikkagi - nii mõnus on tunda rõõmu oma väikese panuse üle, olgu see kuitahes ametlikult tunnustamata. Saan nüüd vähemalt aru kui olulised on sõbrad. Ja mida kõike on võimalik korda saata kui inimesed üksteist  usaldavad.